Source: http://ort.fi/uutiset/synodin-ensyklika
Timestamp: 2017-04-25 12:33:35+00:00
Document Index: 8272311

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

ort.fi › Uutiset Synodin ensyklika
I. Kirkko Kristuksen ruumiina ja Pyhän Kolminaisuuden ikonina 1. Yksi, pyhä, katolinen ja apostolinen kirkko on Pyhän Kolminaisuuden mukaista jumalallis-inhimillistä yhteyttä. Kirkko kokee viimeisten aikojen esimakua pyhässä eukaristiassa. Se ilmoittaa tulevien aikojen kunniasta. Se on hiljentymätön jatkuvan helluntaijuhlan profeetallinen ääni ja ”voimassaan” (Mark. 9:1) tulleen Jumalan valtakunnan läsnäolon todistus. Kristuksen ruumiina kirkko ”kokoaa” (Matt 23:37), kirkastaa ja ruokkii maailmaa vedellä, ”joka kumpuaa ikuisen elämän vettä” (Joh. 4:14).
II. Kirkon tehtävä maailmassa 6. Evankeliumissa ilmoitettu apostolinen palvelu eli missio on kirkon ydintehtävä. Sen perusta on Herran käskyn täyttäminen: ”Menkää siis ja tehkää kaikki kansat minun opetuslapsikseni” (Matt. 28:19). Tämä ”elämän henkäys” on kirkon voima ihmiskuntaa varten, jolla se uusien paikalliskirkkojensa välityksellä ”kirkottaa” maailman. Ortodoksisten uskovien on toimittava Kristuksen apostoleina maailmassa. Tätä palvelua ei saa toteuttaa aggressiivisesti, vaan vapaudessa ja rakkaudessa, yksilöiden ja kansojen erilaisia kulttuuri-identiteettejä kunnioittaen. Tähän työhön on kaikki paikalliskirkot kanonisen järjestyksen mukaan kutsuttu osallistumaan.
Ortodoksinen bioetiikka lähtee näistä lähtökohdista. Näinä aikoina, jolloin ihmiskuvaa muokataan uudella tavalla, ortodoksinen kirkko korostaa ihmisen päämäärää luotuna Jumalan kuvana ja kaltaisuutena. Ortodoksinen kirkko osallistuu bioeettisistä arvoista käytävään filosofiseen ja tieteelliseen keskusteluun raamatullisesta ja hengellisestä perinteestään käsin. 13. Globaali yhteiskuntakehitys on suuntautunut omistamisen ja yksilöllisyyden arvoihin. Ortodoksinen, katolinen kirkko edustaa totuutta elämällä Kristuksessa. Totuus tulee lihaksi jokapäiväisessä elämässä ”auringon laskuun” (Ps. 104), jossa kerrotaan, että olemme Jumalan ja Hänen Poikansa ”työtovereita” (1. Kor. 3:9) ja he ”tekevät työtään taukoamatta” (Joh. 5:17). Jumalan armo pyhittää Hänen kanssaan ihmiskunnan parhaaksi työskentelevän ihmisen kätten työt. Kristillisyyden askeettiset arvot on nähtävä tässä kontekstissa: se on täysin eri asia kuin dualistinen askeettisuus, jossa ihminen on irti yhteiskunnasta ja vastuusta lähimmäiseensä. Kristillinen askeesi ja itsehillintä eivät koske vain luostarielämää. Ne ovat kirkollisen elämän erottamattomia kulmakiviä, jotka todistavat uskovien ihmisten ikuisuutta viestivästä ja siunatusta elämästä.